‘કોઈનો લાડકવાયો’ રેકોર્ડમાં ગાવાની મેં એક ગાયકને પરવાનગી આપી હતી તેવા આધારવાળો મારો એક ગાયક પરનો કાગળ બચાવ પક્ષ તરફથી અદાલતમાં રજૂ થયો. આ કાગળમાંથી નીચેના મુદ્દાઓ ઉઠ્યા – એક, ગાયકને મેં આપેલી પરવાનગીની મર્યાદા હતી કે એણે મારા નક્કી કરેલા રાગમાં જ ગાવું. બીજુ, એ પરવાનગી હતી તો પણ એકલા ગાયકને ગાવા પૂરતી હતી. ગ્રામોફોન કંપનીને રેકોર્ડીંગ કરી આર્થિક કમાણી અર્થે વેચવા માટેની નહોતી. આ બે વચ્ચેનો ભેદ કાયદામાં તાત્વિક ભેદ લેખાય છે.